Hansavest Koolituskeskus on võtnud enda missiooniks tõsta tööstuse erialade mainet ning toetada välistöötajaid kohanemisel. Tänapäeva töötlevas tööstuses on robotseadmete tundmine ülioluline ning nafta- ja gaasitööstuses on hädavajalik osata isolatsioonipaigaldust. Lisaks paljunõutavale keevituserialale õpitakse siin ka metallitööd CNC freespingil.
#000002
Süsteemne täiendõpe tuleneb tööstusettevõtete vajadustest
#000003
Värbamis- ja personaliettevõtte Hansavest tervikteenus hõlmab renditööjõu leidmist, personaalset tuge ja koolitust. Hansavest Koolituskeskus õpetab käsitsema musta metalli, alumiiniumi ja roostevaba terast täiskasvanute baas-, täiend- ja ümberõppes.
#000004
Õpihuvilised läbivad eelnevalt üldoskuste ja ruumilise mõtlemise testid ning teevad koolituskeskuses praktilise töösoorituse. Oskustaseme alusel koostatud individuaalsed koolituskavad järgivad tööstustehnoloogiate arengut, et viia õppurite oskused vastavusse Euroopa standarditega.
#000005
Koolituskeskuse juht Kristjan Rähn jagab oma kogemust: „Meie õppetulemused on tõhusad, sest praktika moodustab koolitusmahust 80%. Koos tööstusettevõtetega ülesehitatud koolitus on kõige tulemuslikum siis, kui me lähtume selle ettevõtte praktilistest vajadustest, kuhu koolitatav tööle asub.”
#000006
Praktiseeriva insener-tehnoloogi ja keevituskoordinaatori kõrval on Hansavesti koolitajatel kvalifikatsioonid keevitaja tase 4 ja visuaaltestingu tase VT2. Kristjan Rähn praktiseerib samuti aeg-ajalt keevituslaboris keevituspositsioone, et täiustada koolitatavate oskuste hindamist ja õppemeetodeid. Koolitajad naudivad õpetamist, sest Hansavest pühendub pidevale arengule ja enesetäiendamisele.
#000007
Tehniliste nüansside valdamine on Eesti ja Soome masinatööstuses töötamise eeldus. Keevitajad täiustavad koolitustel oma oskusi keevituspositsioonide osas ja sertifitseerimisel tehakse koostööd spetsialistidega. Poolautomaatkeevituse ja jooniste järgi koostamise õpet vajavad ka kogenud gaasi- ja naftatööstuse keevitajad, kes peamiselt valdavad elektroodkeevitust.
#000008
Hiljuti lisandus isolatsioonipaigalduse õpe, suur huvi on õppida CNC metallitöö freespingi seadistust, programmeerimist ja uhiuue koostööroboti kasutamist.
#000009
Koolitaja Egon Marder rõhutab: „Keevitamine vajab loogilist mõtlemist ja planeerimisoskust. Kui koolitatavad kahtlevad oma oskustes, soovitan alati üle küsida, et täielikult ülesandest aru saada ja teha kvaliteetset tööd.”
#000011
Üks India õppuritest, kes tugineb Euroopas töötamise kogemusele, väärtustab sujuvat kohanemist ja kvaliteetset koolitust Hansavestis. Teine õppur täiustab enda TIG-keevituse oskusi, et teenida Eesti tööstusettevõttes korralikku palka ja toetada oma peret kodumaal. Usbekistani keevitaja toob esile Hansavesti koolitajate erialapädevusi ja keelteoskust.
#000013
Koolituskeskuses on sisseelamisprogramm ka puhastusteenindajatele ja on võimalik õppida eesti keelt tasemel A1 ja A2. Algatusvõimelised ja loovad inimesed, kes on osavad analüüsima ja probleeme lahendama, saavutavad edu, omandades vajalikud tööoskused, tugeva praktilise aluse ja suurema enesekindluse töökeskkonda sulandumiseks.
#000014
Koolituskeskus soovitab parimad õppurid tööle suurematesse ettevõtetesse Hansavesti äriklientide juurde.
#000015
Koolituskeskuse vilistlane Kirke Tomson, kes on üle aasta praktiseerinud keevitajaoskusi Rootsis ja väärtustab keevitamise loomingulist poolt, esindab Hansavest Koolituskeskust ETV saatesarjas „Rauataltsutajad”.
#000017
Huvilised saavad Hansavest Koolituskeskuse õppekeskkonnaga tutvuda infopäevadel ja hobikeevitajad omandavad vajalikke oskusi õppepäevadel. Hiljutisel õppekäigul tõdesid Sauga Põhikooli õpilased, et hoolikas matemaatika õppimine võib täiskasvanuna tagada huvitava ja tasuva ameti tööstussektoris.
#000018
Paindlik õppetöö toimub aastaringselt, koolituste kestus varieerub mõnest nädalast paari kuuni. Õppe eest saab tasuda ka osamaksetena, vastavalt kokkuleppele. Tööstusmaastiku nõudlust ja ettevõtete konkurentsivõimet toetav Hansavest Koolituskeskus järgib kvalifitseeritud töötajate koolitamisel oma väärtusi: avatus, koostöövalmidus, eesmärgipärasus, praktilisus ja kõrge kvaliteet.
#000020
Kui soovite meie koolitustest rohkem teada, siis võite leida need siit.
#000021
Kui teil on huvi otse ühenduses olla, siis võite kontakteeruda Koolituskeskuse juhiga:
#000022